2014 liepos 5,
Ukrainos kariuomenė įžengė į Sloviansko miestą rytų Ukrainoje.
Visus gyventojus surinko į Lenino aikštę.
Tada suorganizavo prorusiško kovotojo sūnaus
viešą nukryžiavimą.
Jam buvo trys metai.
Pabėgėlė Galina Pyshnyak šitą istoriją papasakojo Pirmajam Rusijos kanalui.
Iš tiesų, šio įvykio niekada nebuvo.
Aš nuvykau į Slovianską.
Ten nėra Lenino aikštės.
Tikrovėje Galinos vyras buvo aktyvus prorusiškų pajėgų dalyvis Donbase.
Tai vienas iš daugelio pavyzdžių.
Ukraina nuo Rusijos propagandos ir netikrų naujienų kenčia
jau ketvirtus metus,
bet Rusija toje aplikoje nėra vienintelė žaidėja.
Netikros naujienos plinta visame pasaulyje.
Mes visi apie jas žinome.
Mes visi apie tai skaitome, ir tai matome.
Bet problema su netikromis naujienomis
yra tai, kad ne visada suprantame, kas netikra, o kas tikra,
bet mūsų sprendimai paremti faktais iš žiniasklaidos ir socialinių medijų.
Kai faktai klaidingi,
sprendimai blogi.
Daug žmonių išvis nustoja tikėti bet kuo
ir tai dar pavojingiau.
Jie lengvai patiki populistais per rinkimus,
ar net imasi ginklų.
Netikros naujienos blogai ne tik žurnalistikai.
Tai grėsmė demokratijai ir visuomenei.
Prieš keturis metus, kariai be atpažinimo ženklų
įžengė į Krymo pusiasalį
ir tuo pat metu
Rusijos žiniasklaida kaip pamišusi skleidė netikras naujienas apie Ukrainą.
Taigi, grupė žurnalistų, įskaitant mane,
sukūrė puslapį netikrų naujienų tyrimui.
Jį pavadinome StopFake [Sustabdyti netikras naujienas].
Mintis buvo paprasta:
paimti naujieną, patikrinti su šaltiniais –
nuotraukomis, vaizdo įrašais, kitais tvirtais įrodymais.
Jei pasirodo, kad naujiena netikra, mes įdedame ją į savo puslapį.
StopFake yra tarptautinis projektas,
kuris analizuoja propagandą visose jos stadijose.
Turime variantus 11-oje kalbų, milijonus peržiūrų,
daugiau nei 10 000 žmonių apmokėme
kaip atskirti tiesą nuo netiesos.
Ir visame pasaulyje mokome faktų tikrintojus.
StopFake aptiko daugiau nei 1000 netikrų naujienų apie Ukrainą.
Išskyrėme 18 naratyvų,
sukurtų netikromis naujienomis,
pvž. kad Ukraina yra fašistinė šalis,
neveikianti šalis,
šalis, kurią valdo karinės pajėgos, valdžią perėmusios perversmu.
Įrodėme, kad tai nėra tiesiog prasta žurnalistika;
tai tikslingas dezinformacijos aktas.
Netikros naujienos yra galingas ginklas informaciniame kare,
bet galime kai ką dėl to padaryti.
Visi turime išmaniuosius telefonus.
Kai pamatome ką nors įdomaus, tai dažnai įvyksta savaime.
Tiesiog spustelime ir siunčiame tolyn.
O kaip galime nebūti netikrų naujienų dalimi?
Pirma, jei tai pernelyg dramatiška, emocionalu ar sukurta sukelti dėmesį,
tada geras šansas, kad tai netiesa.
Tiesa kartais nuobodi.
(Juokas)
Manipuliacijos visada patrauklios.
Jos sukurtos patraukti dėmesį.
Paieškokite informacijos, išnagrinėkite.
Tai antrasis punktas, itin paprastas.
Pažiūrėkite kitus puslapius.
Pabandykite kitus duomenų šaltinius.
Paieškokite Google vardų, adresų, mašinų numerių, ekspertų ir autorių.
Netikėkite taip tiesiog, tikrinkite.
Tai vienintelis būdas sustabdyti šią netikrų naujienų kultūrą.
Šis informacinis karas ne vien netikros naujienos.
Mūsų visuomenė kliaunasi pasitikėjimu:
pasitikėjimu mūsų institucijomis,
mokslu,
pasitikėjimu mūsų lyderiais,
pasitikėjimu žinių agentūromis.
Ir mes turime atrasti kaip sugrąžinti pasitikėjimą,
nes netikros naujienos jį naikina.
Paklauskite savęs:
kuo nustojote tikėti?
Kur jūsų pasitikėjimas sunyko?
Ką dėl to darysite?
Ačiū.
(Plojimai)